Arena Națională

Arena Națională, cunoscută și ca Stadionul Național, este un stadion de fotbal cu acoperiș retractabil din București, România, pe care se dispută în general meciurile echipei naționale de fotbal, finala Cupei României și meciul din Supercupa României, precum și meciurile cluburilor FCSB și Dinamo. Cu o capacitate de 55.634 de spectatori, este cel mai mare stadion din țară și primul stadion încadrat în categoria UEFA 4 (Elite) din România. Construcția arenei al cărei proprietar este Primăria Municipiului București a fost finalizată în 2011 și a costat aproximativ 235 milioane €. În 2012 arena a găzduit Finala UEFA Europa League, aceasta fiind prima finală europeană găzduită de România. Pe 6 noiembrie 2015, stadionul a fost închis de Inspectoratul pentru Situații de Urgență pentru că nu avea autorizație pentru acoperișul retractabil. Din acest motiv, dintre Dinamo și FCSB (3-1), disputat pe 22 noiembrie 2015, a fost mutat în ultima clipă pe Stadionul Dinamo, iar amicalul de gală dintre România și Spania (0-0), disputat pe 27 martie 2016, a fost mutat pe Cluj Arena. Steaua fiind dată afară din Ghencea de către Clubul Sportiv al Armatei, s-a mutat pe Arenă, dar în unele cazuri, aceasta nu este disponibilă. Roș-albaștrii au apelat în primă instanță la Stadionul Dr. Constantin Rădulescu din Cluj-Napoca, iar ulterior la Stadionul Nicolae Dobrin din Pitești. La data de 1 aprilie 2016, Arena Națională și-a redeschis porțile găzduind partida Dinamo - Astra (1-4) și din acel moment cel mai mare stadion al țării poate susține legal evenimente sportive după o pauză de aproximativ 6 luni. Recordul de asistență s-a înregistrat la un meci cu caracter demonstrativ, pe 26 mai 2024, între Generația de Aur a României și Legendele Lumii, încheiat cu scor de 3-2. Numărul record de spectatori a fost de 54.967. Acesta a fost meciul de retragere al Generației de Aur. Pe 11 mai 2024, a fost stabilită a doua cea mai mare audiență și recordul de asistență pentru un meci cu caracter oficial când pe Arena Națională au fost prezenți 54.673 de spectatori, la partida FCSB–CFR Cluj, la capătul căreia roș-albaștrii au primit trofeul și medaliile de campioni. Caracteristici Stadionul are o suprafață de 108.000 m² și o înălțime de șase etaje. Construcția include un garaj subteran cu 200 de locuri de parcare, 40 de loje a câte 12 locuri, săli de conferințe și restaurante. Capacitatea este de 55.600 de spectatori, din care 20.000 la tribuna I și 364 pentru presă, cu pupitre individuale. Cele 94 de căi de acces ale arenei, permit evacuarea spectatorilor în numai 20 de minute. Cubul video, situat deasupra centrului terenului, este echipat cu 4 ecrane de 30 m² fiecare. Bugetul pentru ridicarea arenei a fost inițial de 119 milioane de euro. Când a ajuns la stadiul de finisări, costurile se ridicaseră la 213 milioane de euro, o depășire de buget de 94 de milioane de euro. Construcția la Arena Națională a început în 2007, pe locul fostului Stadion Național (construit în 1953). Beneficiari Beneficiarul principal al Arenei Naționale este echipa națională de fotbal a României, care își dispută pe acest stadion majoritatea meciurilor de fotbal de pe teren propriu. Ocazional, Federația Română de Fotbal alege ca partidele care ar putea stârni un interes redus din partea spectatorilor să se dispute pe alte stadioane din țară, cum ar fi Stadionul „Ion Oblemenco” (2017), Cluj Arena, sau Stadionul Ilie Oană. Începând cu aprilie 2015, după ce FCSB a intrat în conflict cu Ministerul Apărării Naționale și a fost evacuată de pe Stadionul Steaua (1974), arena pe care își disputau în general meciurile de pe teren propriu, ros-albaștrii s-au văzut nevoiți să se mute pe Arena Națională. Și Dinamo București organizează ocazional meciuri pe acest stadion, în special derby-urile împotriva celor de la FCSB, dar și alte partide importante care stârnesc un interes ridicat din partea suporterilor. Din toamna lui 2020 totuși, din cauza dificultăților financiare ale clubului, Dinamo a preferat să dispute toate meciurile de acasă pe Stadionul Dinamo sau Stadionul Arcul de Triumf, acolo unde costurile de închiriere sunt mult mai reduse. Rapid București a organizat toate meciurile de pe teren propriu din sezonul UEFA Europa League 2011-2012 pe Arena Națională, întrucât Stadionul Giulești-Valentin Stănescu nu îndeplinea criteriile de organizare impuse de către UEFA. Ulterior, alb-vișinii au revenit pe Arena Națională în iulie 2021, până la finalizarea construcției noului Stadion Rapid-Giulești, în martie 2022. Pe lângă cluburile din București, au găzduit meciuri pe Arena Națională și echipele Oțelul Galați și Astra Giurgiu, în 2011, respectiv 2016, întrucât stadioanele proprii ale acestora nu puteau găzdui partide de UEFA Champions League respectiv UEFA Europa League. Evenimente pe stadion Pe data de 17 aprilie 2011, primarul Bucureștiului a hotărât să fie "Ziua porților deschise" pe stadion. Aproximativ 30.000 de oameni au vizitat în acea zi stadionul (construit în proporție de 90%). Pe 6 august 2011, primarul Bucureștiului a decis să fie organizată din nou "Ziua porților deschise" pe stadionul de data aceasta terminat. 100.000 de oameni au vizitat obiectivul. După ce Asociația Argentiniană de Fotbal a anulat meciul amical dintre România și Argentina, programat pe 11 august 2011, Arena Naționala a fost inaugurată oficial pe 6 septembrie 2011, cu un meci al echipei naționale a României împotriva reprezentativei Franței. Pe data de 9 mai arena a găzduit Finala UEFA Europa League 2012, la care au asistat 52.347 de spectatori. Pe 23 februarie 2021 s-a desfășurat meciul dintre Club Atlético de Madrid și Chelsea FC în turul optimilor de finală din Liga Campionilor 2020-2021. Stadionul a fost una din arenele gazdă ale Campionatului European de Fotbal - 2020. Aici s-au jucat trei meciuri din grupa C (Austria - Macedonia de Nord, Ucraina - Macedonia de Nord, Ucraina - Austria) și o optime de finală: Franța – Elveția: 3–3 (4–5 la loviturile de departajare, 28 iunie 2021). Meciuri pe Arena Națională Concerte Galerie Note Legături externe Materiale media legate de Arena Națională la Wikimedia Commons Pagina oficială de internet Arhivat în 31 octombrie 2012, la Wayback Machine. Zeci de mii de curioși pe șantierul Național Arena, 18 aprilie 2011, Elena Irimia, Adevărul Național Arena: istoria fascinantă a „celui mai mare stadion al țării“. Cum s-a transformat Stadionul „23 August“ dintr-o victorie socialistă într-una capitalistă, 6 august 2011, Oana Balan, Adevărul Peste 100.000 de vizitatori la Stadionul "Național Arena". Vezi ce nu s-a putut vizita!, 7 august 2011, Antoaneta Etves, Evenimentul zilei Național Arena, stadionul generațiilor, sufocă Bucureștiul, 8 august 2011, Olivia Tulbure, Cezar Uricec, Oana Balan, Adevărul Tur virtual 360°, Ziua porților deschise la Național Arena Stadionul National Arena Bucuresti (Arena Nationala) Arhivat în 18 aprilie 2012, la Wayback Machine., 17 octombrie 2011, Narcis Dragastan, Blog Bucuresti National Arena Bucuresti National Arena pe Foursquare A fost inaugurat sistemul de lămpi cu raze ultraviolete, 9 octombrie 2014, Vlad Ciotoran, sportnews.ro Media Filmul de prezentare EURO 2020 se joacă pe Arena Națională